|  |  |
| --- | --- |
| **RKP broj** | 51280 |
| **Naziv obveznika** | LUČKA UPRAVA VUKOVAR |
| **Razina** | 11 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - VI 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 583.597,10 | 1.267.383,71 | 217,2 |
| 3 | RASHODI POSLOVANJA (šifre 31+32+34+35+36+37+38) | 3 | 670.662,84 | 628.488,28 | 93,7 |
|  | **VIŠAK PRIHODA POSLOVANJA (šifre 6-Z005)** | **X001** | **0,00** | **638.895,43** | **-** |
| 7 | Prihodi od prodaje nefinancijske imovine (šifre 71+72+73+74) | 7 | 0,00 | 0,00 | - |
| 4 | Rashodi za nabavu nefinancijske imovine (šifre 41+42+43+44+45) | 4 | 167.066,39 | 808.150,96 | 483,7 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **167.066,39** | **808.150,96** | **483,7** |
| 8 | Primici od financijske imovine i zaduživanja (šifre 81+82+83+84+85) | 8 | 0,00 | 0,00 | - |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 0,00 | 0,00 | - |
|  | **VIŠAK/MANJAK PRIMITAKA OD FINANCIJSKE IMOVINE I ZADUŽIVANJA (šifre 8-5, 5-8)** | **X003, Y003** | **0,00** | **0,00** | **-** |
|  | **MANJAK PRIHODA I PRIMITAKA (šifre Y345-X678)** | **Y005** | **254.132,13** | **169.255,53** | **66,6** |

U izvještajnom razdoblju Lučka uprava Vukovar ima 117% veće prihode poslovanja te 6% manje rashode poslovanja u odnosu na isto razdoblje prethodne godine. Ostvaren je višak prihoda poslovanja u iznosu 638.895,43 eura dok je u istom razdoblju prethodne godine nastao manjak prihoda poslovanja u iznosu 87.065,74 eura. Došlo je do značajnog povećanja rashoda za nabavu nefinancijske imovine koji iznose 808.150,96 eura u odnosu na isto razdoblje prethodne godine kada su iznosili 167.066,39 eura. Najveći dio navedenih rashoda financiran je od prihoda iz nadležnog proračuna za financiranje rashoda za nabavu nefinancijske imovine - ukupno 781.624,81 eura, za projekte građenja i modernizacije na lučkom području i njihovu realizaciju u izvještajnom razdoblju. Sukladno navedenom, ukupni rezultat iskazuje manjak prihoda i primitaka u iznosu 169.255,53 eura.

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 64 | Prihodi od imovine (šifre 641+642+643) | 64 | 40.765,06 | 14.375,00 | 35,3 |

U izvještajnom razdoblju ostvareni prihodi od nefinancijske imovine odnosno prihodi od naknada za koncesije manji su za gotovo 65% u odnosu na izvještajno razdoblje prethodne godine zbog kašnjenja u plaćanju koncesijskih naknada od strane koncesionara.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 65 | Prihodi od upravnih i administrativnih pristojbi, pristojbi po posebnim propisima i naknada (šifre 651+652+653+654) | 65 | 64.478,50 | 72.665,00 | 112,7 |

U izvještajnom razdoblju ostvareni su veći prihodi od ostalih pristojbi i naknada (lučke pristojbe za uporabu obale) za 13% u odnosu na izvještajno razdoblje prethodne godine zbog povećanja jediničnih cijena pristojbi te povećanja broja pristajanja riječnih kruzera.

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 66 | Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (šifre 661+663) | 66 | 5.960,15 | 10.024,97 | 168,2 |

U izvještajnom razdoblju ostvareni prihodi od pruženih usluga veći su za 68% u odnosu na izvještajno razdoblje prethodne godine zbog sklopljenog ugovora za zakup opreme na lučkom području (pumpa za zbrinjavanje fekalnog otpada na pristaništu u Iloku) temeljem kojeg su uz već postojeće ugovore za zakup poslovnih prostora na lučkom području ostvarena povećanja.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 67 | Prihodi iz nadležnog proračuna i od HZZO-a na temelju ugovornih obveza (šifre 671+673) | 67 | 452.580,89 | 1.170.318,74 | 258,6 |

U izvještajnom razdoblju je nastalo značajno povećanje prihoda iz nadležnog proračuna za financiranje rashoda za nabavu nefinancijske imovine u odnosu na razdoblje prethodne godine zbog povećanja rashoda za nabavu nefinancijske imovine koji se odnose na projekte građenja i modernizacije, od kojih je najznačajniji rashod za izgradnju poslovnog objekta (upravne zgrade).

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3 | RASHODI POSLOVANJA (šifre 31+32+34+35+36+37+38) | 3 | 670.662,84 | 628.488,28 | 93,7 |

U izvještajnom razdoblju u odnosu na izvještajno razdoblje prethodne godine iskazano je povećanje rashoda za plaću u naravi (korištenje prijevoznih sredstava) što je rezultat promjene obračuna zbog kupovine službenog vozila nakon isteka leasinga po kojem je ranije obračunavan trošak plaće u naravi. Također, značajno povećanje za usluge promidžbe i informiranja odnosi se na nabavu promidžbenih materijala te objave u tiskanim i elektronskim medijima u sklopu projekta Interreg IPA CBC Hrvatska-Srbija – Intervencije na Dunavu, sukladno hodogramu projektnih aktivnosti. Značajno povećanje rashoda za premije osiguranja nastaje temeljem ugovorenih i podmirenih obveznih osiguranja za pokretnu i nepokretnu imovinu te djelatnika Lučke uprave Vukovar, dok je povećanje pristojbi i naknada rezultat nastalog nepredviđenog troška pri povratu vozila nakon isteka ugovora o leasingu.

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 96 | Obračunati prihodi poslovanja - nenaplaćeni | 96 | 282.434,44 | 626.480,48 | 221,8 |

Obračunati nenaplaćeni prihodi poslovanja se sastoje od tekućih i kapitalnih pomoći od institucija i tijela EU u ukupnom iznosu 385.907,97 eura, prihoda od nefinancijske imovine u iznosu 81.048,32 eura, upravnih i administrativnih pristojba (obračun prihoda za uporabu obale) u iznosu 142.710,11 eura te obračunatih prihoda od zakupa u iznosu 16.814,08 eura.

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 42 | Rashodi za nabavu proizvedene dugotrajne imovine (šifre 421+422+423+424+425+426) | 42 | 122.435,14 | 705.784,71 | 576,5 |

Povećanje rashoda za nabavu proizvedene dugotrajne imovine u odnosu na izvještajno razdoblje prethodne godine odnosi se na povećan opseg projekata građenja i modernizacije odnosno troškove izrade projektne dokumentacije za buduća pristaništa i riječne marine na lučkom području, a najznačajniji trošak se odnosi na prvu privremenu situaciju za izgradnju upravne zgrade (poslovni objekti). U izvještajnom razdoblju je nabavljeno službeno vozilo za terenske poslove te oprema za putničko pristanište u Vukovaru i oprema za sustav kontrole na riječnoj marini u Batini.

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 45 | Rashodi za dodatna ulaganja na nefinancijskoj imovini (šifre 451 do 454) | 45 | 44.631,25 | 102.366,25 | 229,4 |

Povećanje rashoda za dodatna ulaganja na nefinancijskoj imovini odnose se na dodatno ulaganje na postojećem putničkom pristaništu Ilok za dogradnju novog pristupnog mosta te izradu projektne dokumentacije za proširenje putničkog pristaništa u Aljmašu.

**Izvještaj o obvezama**

Bilješka 10.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje obveza na kraju izvještajnog razdoblja (šifre V001+V002-V004) i (šifre V007+V009) | V006 | 72.972,74 | - |

Stanje obveza na kraju izvještajnog razdoblja u potpunosti se odnosi na nedospjele obveze, a sastoje se od međusobnih obveza subjekata općeg proračuna (obveze za bolovanje na teret HZZO) u iznosu 157,75 eura, obveza za rashode poslovanja u iznosu 60.530,62 eura, obveza za nabavu nefinancijske imovine u iznosu 7.450,00 eura te obveze za jamčevne pologe u iznosu 4.834,37 eura.

Bilješka 11.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 0,00 | - |

U izvještajnom razdoblju Lučka uprava Vukovar nema dospjelih obveza.